เรือลาดตระเวนอัทมีรัลแชร์

เรือลาดตระเวน อัทมีรัลแชร์ () เป็นเรือลาดตระเวนหนักลำที่สองในเรือลาดตระเวนชั้นด็อยท์ชลันท์ ประจำการในกองทัพเรือของนาซีเยอรมนีในช่วงสงครามโลกครั้งที่สอง ตั้งชื่อตามพลเรือเอก ไรน์ฮาร์ท แชร์ อธิบดีกรมสมรภูมินาวีคนแรก เรือลำนี้ต่อขึ้นที่อู่ทหารเรือวิลเฮ็ล์มฮาเฟินเมื่อเดือนมิถุนายน 1931 เมื่อแรกสร้างเสร็จ ไรชส์มารีเนอจำแนกเรือลำนี้เป็น เรือเกราะ (Panzerschiff) ต่อมาในเดือนกุมภาพันธ์ ค.ศ. 1940 ได้มีการจำแนกเรือในชั้นนี้ใหม่เป็นเรือลาดตระเวนหนัก

ฝ่ายเยอรมนีอ้างว่าเรือลำนี้มีระวางน้ำไม่เกิน 10,000 ตัน เป็นไปตามข้อจำกัดขนาดเรือที่ระบุในสนธิสัญญาแวร์ซาย แต่แท้จริงแล้วเรือลำนี้มีระวางน้ำเต็มที่กว่า 15,420 ตันซึ่งละเมิดสนธิสัญญาดังกล่าว เรือลำนี้ติดตั้งป้อมปืนใหญ่สามลำกล้องขนาด 11 นิ้ว (28 เซนติเมตร) จำนวนสองป้อม เรือลำนี้ถูกออกแบบให้มีความเร็วที่เรือลาดตระเวนลำอื่นๆก็ไล่ไม่ทัน ด้วยความเร็วสูงสุดถึง 28 นอต (52 กิโลเมตร/ชั่วโมง) ทำให้มีเรือรบของฝ่ายอังกฤษ-ฝรั่งเศสเพียงไม่กี่ลำที่เร็วพอจะแล่นตามเรือพลเรือเอกแชร์ทันและมีอานุภาพพอจะจมมันลง

อัทมีรัลแชร์มีส่วนร่วมในสงครามกลางเมืองสเปนในปี 1936 และต่อมามีส่วนร่วมในสงครามโลกครั้งที่สอง เรือเสียหายจากระเบิดจากเครื่องบินของกองทัพอากาศอังกฤษขณะลอยลำอยู่ที่อ่าวคีลในคืนวันที่ 9 เมษายน 1945 จนมีสภาพคว่ำอยู่กลางอ่าว

อ้างอิง

หมวดหมู่:เรือที่ต่อในเยอรมนี
หมวดหมู่:เรือที่ต่อในวิลเฮ็ลมส์ฮาเฟิน
หมวดหมู่:เรือลาดตระเวนชั้นด็อยท์ชลันท์
หมวดหมู่:เรือลาดตระเวน
หมวดหมู่:เรือลาดตระเวนหนัก
ช
ช
หมวดหมู่:เรืออับปางในสงครามโลกครั้งที่สอง
หมวดหมู่:เรืออับปางในทะเลบอลติกระหว่างสงครามโลกครั้งที่สอง
หมวดหมู่:เรือรบเยอรมันในสงครามโลกครั้งที่สอง
หมวดหมู่:เรือลาดตระเวนที่ถูกจมโดยเครื่องบิน
หมวดหมู่:เรือที่ถูกจมโดยเครื่องบินสหราชอาณาจักร
หมวดหมู่:ไรน์ฮาร์ท แชร์